REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ:238/10-02/13-16-16

Ivanić-Grad, 05. svibnja 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o raspisivanju javnog natječaja za izbor i imenovanje ravnatelja Muzeja Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K E**

**o raspisivanju javnog natječaja**

**za izbor i imenovanje ravnatelja Muzeja Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 27. Zakona o muzejima (Narodne novine, br. 110/15), članka 24. Statuta Muzeja Ivanić-Grada donesenog dana 06. studenog 2011. i članka 35. Statuta Grada Ivanić-Grada (Službeni glasnik, 02/14), Gradsko vijeće Grada Ivanić-Grada na svojoj \_\_\_ sjednici održanoj dana \_\_\_\_\_\_ 2016. donosi slijedeću

**O D L U K U**

**o raspisivanju javnog natječaja**

**za izbor i imenovanje ravnatelja Muzeja Ivanić-Grad**

Članak 1.

Temeljem ove Odluke raspisat će se javni natječaj za izbor i imenovanje ravnatelja Muzeja Ivanić-Grada.

Tekst natječaja sastavni je dio ove Odluke.

Članak 2.

Gradsko vijeće Grada Ivanić-Grada ovlašćuje Gradonačelnika za poduzimanje potrebnih radni za raspisivanje i provođenje natječaja.

U skladu sa čl. 25 Statuta Muzeja Ivanić-Grad, gradonačelnik će imenovati Natječajno povjerenstvo od tri člana.

Natječajno povjerenstvo utvrđuje uvjete javnog natječaja za imenovanje ravnatelja, natječaj se objavljuje u lokalnom tisku te na web stranicama Grada Ivanić-Grada i Muzeja.

Članak 3.

Povjerenstvo iz članka 2. ove Odluke objavit će natječaj, zaprimati prijave na natječaj, izvršiti otvaranje prijava, sastaviti zapisnik, te isti uputiti Gradskom vijeću kako bi donijelo Odluku o imenovanju ravnatelja, a u skladu sa Statutom Muzeja Ivanić-Grad.

Povjerenstvo će u slučaju da nema prijavljenih kandidata ili prijave ne budu pravovaljane, ponoviti natječaj u skladu sa zakonskim propisima.

Članak 4.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUP ANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

U Ivanić-Gradu, Željko Pongrac, pravnik kriminalist

|  |  |
| --- | --- |
| **PREDMET:** | Odluka o raspisivanju javnog natječaja za izbor i imenovanje ravnatelja Muzeja Ivanić-Grad |
| **PRAVNI TEMELJ:** | Na temelju članka 27. Zakona o muzejima (Narodne novine, br. 110/15), članka 24. Statuta Muzeja Ivanić-Grada donesenog dana 06. studenog 2011. i članka 35. Statuta Grada Ivanić-Grada (Službeni glasnik, 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Imenovanje ravnatelja javne ustanove regulirano je odredbama Zakona o ustanovama, Zakona o muzejima i Statutom Muzeja Ivanić-Grada.

Prema Zakonu o ustanovama (Narodne novine, br. 76/93, 29/97, 47/99 i 35/08) za ravnatelja ustanove može se imenovati osobu koja ispunjava uvjete određene zakonom, aktom o osnivanju i statutom ustanove. Mandat ravnatelja je četiri godine ako zakonom, aktom o osnivanju ili statutom ustanove nije drugačije određeno. Ista osoba može se ponovno imenovati za ravnatelja.

Ravnatelj ustanove imenuje se na temelju javnog natječaja, ako zakonom nije drugačije određeno. Natječaj za imenovanje ravnatelja ustanove objavljuje se u javnim glasilima. U natječaju se objavljuju uvjeti koje mora ispunjavati kandidat, vrijeme za koje se imenuje, rok do kojeg se primaju prijave kandidata i rok u kojemu će prijavljeni kandidati biti obaviješteni o izboru. Rok do kojeg se primaju prijave kandidata ne može biti kraći od osam dana od dana objave natječaja, a rok u kojem se kandidati obavještavaju o izboru ne može biti dulji od četrdeset i pet dana od dana isteka roka za podnošenje prijava.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti, ako posebnim zakonom nije drugačije određeno.

Zakon o muzejima (Narodnim novinama, broj 110/15) i koji je stupio na snagu 21. listopada 2015., u članku 27., određuje da ravnatelje javnih muzeja kojima je osnivač županija, Grad Zagreb, gradovi i općine, i koji imaju do 5 zaposlenih, imenuje i razrješuje osnivač, a postupak i način imenovanja i razrješenja pobliže se uređuje aktom o osnivanju, statutom ili ugovorom osnivača. U članku 28. utvrđeni su uvjeti koje mora ispunjavati osoba koja može biti imenovana ravnateljem muzeja.

U Statutu Muzeja Ivanić-Grada u članku 24. određeno je da odluku o imenovanju ravnatelja imenuje i razrješuje predstavničko tijelo osnivača na temelju javnog natječaja, te da za ravnatelja može biti imenovana osoba koja ispunjava uvjete utvrđene zakonom i najmanje 5 godina radnog staža na stručnim poslovima u muzejima.

Odlukom Gradskog vijeća od dana 03. rujna 2015. godine, imenovana je privremena ravnateljica Muzeja Vida Pust Škrgulja, koja upravlja Muzejom do imenovanja ravnatelja ustanove.

Slijedom navedenog, predlaže se donošenje navedene Odluke.