REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ:238/10-02/13-16-21

Ivanić-Grad, 05. svibnja 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K E**

**o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu**

Za izvjestitelja na sjednici Gradskoga vijeća određuje se Tihana Vuković Počuč, dipl. iur. Privremena pročelnica u Upravnom odjelu za lokalnu samoupravu, Pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 35. Statuta Grada Ivanić-Grada (Službeni glasnik Grada Ivanić-Grada, broj 02/14) Gradsko vijeće Grada Ivanić-Grada na svojoj \_\_. sjednici održanoj dana \_\_\_ 2016. godine donijelo je

**O D L U K U**

**o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu**

Članak 1.

Imenuje se dr.sc. Mile Marinčić za koordinatora provedbe i organizacije dislociranog studija Kineziološkog fakulteta Sveučilišta u Zagrebu, smjer Specijalistički diplomski studij za izobrazbu trenera.

Članak 2.

Gradsko vijeće Grada Ivanić-Grada ovlašćuje dr.sc. Mile Marinčić za poduzimanje svih daljnjih radnji, potpisivanje ugovora i svih potrebnih isprava vezano za realizaciju izvanrednog Specijalističkog diplomskog studija za izobrazbu trenera kao studija Kineziološkog fakulteta Sveučilišta u Zagrebu dislociranog iz Zagreba u Grad Ivanić-Grad.

Članak 3.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: PREDSJEDNIK GRADSKOG VIJEĆA:  
URBROJ:   
Ivanić-Grad\_\_\_\_\_\_\_\_\_,. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o imenovanju dr.sc. Mile Marinčića za koordinatora provedbe i organizacije dislociranog studija Kineziološkog fakulteta Sveučilišta u Zagrebu |
| **PRAVNI TEMELJ:** | Na temelju članka 35. Statuta Grada Ivanić-Grada (Službeni glasnik Grada Ivanić-Grada, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pored provedbenih aktivnosti s Fakultetom zdravstvenih studija u Rijeci koje su u fazi realizacije, a vezano za dislocirani studij fizijatrije Fakulteta zdravstvenih studija u Rijeci, nakon radnog sastanka s predstavnicima Kineziološkog fakulteta u Zagrebu održanog u prostorijama gradske uprave dana 18.04.2016. ( na kojemu su pored predstavnika Grada sudjelovali i predstavnici Kineziološkog fakulteta u Zagrebu i to dr. sc. Tomislav Krstičević, prodekan za poslovnu politiku i financije, dr. sc. Vlatko Vučetić, pročelnik za stručne studije KIFa, izv. Prof. dr. sc. Dubravka Ciliga i dr. sc. Tatjana Trošt Bobić ) prihvaćen je zaključak o mogućnostima realizacije izvanrednog Specijalističkog diplomskog studija za izobrazbu trenera kao studija Kineziološkog fakulteta Sveučilišta u Zagrebu dislociranog iz Zagreba u Grad Ivanić-Grad.

Obzirom na navedeno, te obzirom da je Kineziološki fakultet Sveučilišta u Zagrebu donio odluku o imenovanju dr.sc. Tatjane Trošt Bobić kao predstavnice i koordinatora u realizaciji imenovanog dislociranog studija, ukazala se potreba za donošenje gore navedene odluke.